Europa-Kommissionens meddelelse om kumulation mellem Den Europæiske Union og visse stater, der tilhører gruppen af stater i Afrika, Vestindien og Stillehavet (»AVS-staterne«) og anvender en økonomisk partnerskabsaftale, andre AVS-stater og Den Europæiske Unions oversøiske lande og territorier inden for rammerne af de økonomiske partnerskabsaftaler mellem Den Europæiske Union og Cariforum-staterne, Stillehavsstaterne og staterne i det østlige og sydlige Afrika

(2019/C 69/02)

Protokollerne vedrørende definitionen af begrebet »produkter med oprindelsesstatus« og metoderne for administrativt samarbejde, der er knyttet til de økonomiske partnerskabsaftaler (»ØPA'erne«) mellem Den Europæiske Union (»Unionen«) og Cariforum-staterne (1), Stillehavsstaterne (2) og staterne i det østlige og sydlige Afrika (»ØSA«) (3), giver mulighed for oprindelseskumulation i Unionen (4).

Kumulation giver eksportører i Unionen mulighed for i henhold til de særlige betingelser i hver ØPA i de produkter, som de eksporterer i henhold til disse ØPA'er, at indarbejde materialer med oprindelse i et ØPA-land, i andre stater i Afrika, Vestindien og Stillehavet (»AVS-stater«) eller i de oversøiske lande og territorier (»OLT'er«) (5), som om de havde oprindelse i Unionen, og at overveje bearbejdning eller forarbejdning udført i et andet ØPA-land, i en andet AVS-stat eller i OLT'er, som om de var udført i Unionen.

Den nævnte kumulation kan med forbehold af opfyldelsen af de særlige krav i hver protokol om oprindelsesregler til ØPA'erne, som er angivet i denne meddelelse, kun finde anvendelse, hvis Unionen:

— har indgået en ordning eller en aftale om administrativt samarbejde med de pågældende lande og territorier, som sikrer en korrekt gennemførelse af kumulationen og

— har underrettet ØPA-landene om detaljerne ved sådanne aftaler om administrativt samarbejde.

Unionen har indgået ordninger eller aftaler om administrativt samarbejde med følgende AVS-stater og OLT'er:

— AVS-ØPA-lande: Vestindien: Antigua og Barbuda, Commonwealth of the Bahamas, Barbados, Belize, Commonwealth of Dominica, Den Dominikanske Republik, Grenada, Den Kooperative Republik Guyana, Jamaica, Saint Kitts og Nevis, Saint Lucia, Saint Vincent og Grenadinerne, Republikken Surinam og Republikken Trinidad og Tobago Den centralafrikanske region: Republikken Cameroun Den øst- og sydafrikanske region: Republikken Madagaskar, Republikken Mauritius, Republikken Seychellerne og Republikken Zimbabwe Stillehavsområdet: Den Uafhængige Stat Papua Ny Guinea, Republikken Fiji og Den Uafhængige Stat Samoa Det Sydlige Afrikas Udviklingsfællesskab: Republikken Botswana, Kongeriget Eswatini, Kongeriget Lesotho, Republikken Mozambique, Republikken Namibia og Den Sydafrikanske Republik Den vestafrikanske region Republikken Elfenbenskysten, Republikken Ghana

— Andre AVS-stater: Angola, Benin, Burkina Faso, Burundi, Kap Verde, Den Centralafrikanske Republik, Comorerne, Tchad, Republikken Congo (Brazzaville), Cookøerne, Den Demokratiske Republik Congo, Djibouti, Ækvatorialguinea, Eritrea, Ethiopien, Gambia, Republikken Guinea, Guinea-Bissau, Haiti, Kenya, Kiribati, Liberia, Malawi, Mali, Mauretanien, Mikronesien, Nauru, Niger, Nigeria, Niue, Rwanda, Salomonøerne, São Tomé og Príncipe, Senegal, Sierra Leone, Somalia, Sudan, Tanzania, Timor Leste, Togo, Tonga, Tuvalu, Uganda, Vanuatu and Zambia

— OLT'er: Grønland, Ny Kaledonien og tilhørende områder, Fransk Polynesien, De Franske Besiddelser i Det Sydlige Indiske Ocean og Antarktis, Territoriet Wallis og Futuna, Saint Barthélemy, Saint Pierre og Miquelon, Aruba, Bonaire, Curaçao, Saba, Sint Eustatius, Sint-Maarten, Anguilla, Bermuda, Caymanøerne, Falklandsøerne, Sydgeorgien og Sydsandwichøerne, Montserrat, Pitcairn, Saint Helena og tilhørende områder, Det Britiske Antarktiske Territorium, Det Britiske Territorium i Det Indiske Ocean, Turks- og Caicosøerne og De Britiske Jomfruøer.

Europa-Kommissionen har behørigt underrettet Cariforum-staterne, Stillehavsstaterne og ØSA-landene om detaljerne ved sådanne aftaler om administrativt samarbejde.

Ved denne meddelelse underrettes de interesserede parter om, at Unionen opfylder de administrative krav, der er specificeret i hver protokol (6).

Kumulation i Unionen som fastsat i protokollerne om oprindelsesregler til ØPA'erne og angivet i denne meddelelse kan derfor anvendes fra datoen for offentliggørelsen af denne meddelelse, med forbehold af opfyldelsen af andre krav som fastlagt i hver protokol (7) med de lande og territorier, der er nævnt i denne meddelelse.

Nærværende meddelelse offentliggøres i henhold til:

— artikel 3, stk. 3, litra c), i protokol I til EU/Cariforum-ØPA'en

— artikel 3, stk. 6, litra c), i protokol II til den foreløbige EU/Stillehavet-ØPA

— artikel 3, stk. 6, litra c), i protokol I til den foreløbige EU/ØSA-ØPA

(1) EUT L 289 af 30.10.2008, s. 3.

(2) EUT L 272 af 16.10.2009, s. 2.

(3) EUT L 111 af 24.4.2012, s. 2.

(4) Artikel 3 i protokol I til EU/Cariforum-ØPA'en.

Artikel 3 i protokol II til den foreløbige EU/Stillehavet-ØPA.

Artikel 3 i protokol I til den foreløbige EU/ØSA-ØPA.

(5) OLT'er, der er opført i bilag II til traktaten om Den Europæiske Unions funktionsmåde.

(6) Artikel 3, stk. 3, litra a) og c), i protokol I til EU/Cariforum-ØPA'en.

Artikel 3, stk. 6, litra a) og c), i protokol II til den foreløbige EU/Stillehavet-ØPA.

Artikel 3, stk. 6, litra a) og c), i protokol I til den foreløbige EU/ØSA-ØPA.

(7) Artikel 3, stk. 3, litra b), i protokol I til EU/Cariforum-ØPA'en.

Artikel 3, stk. 6, litra b), i protokol II til den foreløbige EU/Stillehavet-ØPA.

Artikel 3, stk. 6, litra b), i protokol I til den foreløbige EU/ØSA-ØPA.